Tonttu Toljanterin tarinoita

Tonttu Toljanterin tarinoita on vuonna 1999  Yle TV2:n tuottama suomalainen lastenohjelma, jota esitettiin marras-, joulu- ja tammikuussa 1999-2000. Ohjelma on esitetty uusintana joulukuussa 2001, vuoden vaihteessa 2005-2006 ja joulukuussa 2018. Seuraavana vuonna 2000 tehtiin televisiosarja Tonttu Toljanteri: Tonttulan elämää. Ohjelman nimikkohenkilöä Tonttu Toljanteria näyttelee Kunto Ojansivu.

Hilda Häkkyrän ensiesiintyminen oli jaksossa Näkymättömyyskone (29.11.1999).

Vuoden 1999 sarja on julkaistu VHS:nä vuonna 1999 nimellä Pikku Kakkosen parhaat Tonttu Toljanterin parhaat ja siinä on kaikki kyseisen sarjan kymmenen jaksoa.

Yleisradio julkaisi sarjan DVD:llä 19. lokakuuta 2011. Sarja on julkaistu tuon jälkeen kahdessa boxissa.

Juoni 

Tonttulassa ei tultaisi millään toimeen ilman fiksuinta ja ahkerinta tonttua: Toljanteria! Näin taitaa ajatella ainakin tämä omasta mielestään tuhattaituri. Muu Tonttulan väki: Joulupukki, Joulumuori, Lääkäri Lettu, Viänäne, Hilda Häkkyrä, Sähkömiestonttu, Himmelitonttu sekä Tietokonepääte ovat toisinaan aivan eri mieltä. Mutta kukapa voisi tosissaan suuttua tälle hyväsydämiselle ja niin hellyttävälle toilailijalle. Ja sattuuhan sitä välillä itse Joulupukillekin kaikenlaista...

Jaksot

Möröt piiloon
Myöhäissyksyn kiireet tuovat Toljanterille vaikeita tehtäviä, joista urheinkaan tonttu ei selviä ilman kolhuja. Lääkäri Letun parantavaa voimaa tarvitaan jälleen. Samalla löydetään lääke pimeän pelkoon.

Toljanterin kasvupyrähdys
Toljanteri saa sähköpostia Viänäselta, joka ilmoittaa tulostaan Joulupukin luo. Tästä kehkeytyy monimutkainen vierailu, joka päättyy painiin ja tietysti Muorin nuhteisiin.

Apua, housut palaa!
Palovaroittimet laulavat ja Tonttulassa tanssitaan tulisin askelin. Onni onnettomuudessa: Toljanteri saa vihdoin uudet housut.

Puhuvat nuket
Sähköosasto kaipaa kiireapua ja Toljanteri joutuu töihin. Tarjolla ei ole mikroautojen viritystä vaan nukkehommia. Kuin vahingossa Toljanteri keksii uuden menestystuotteen.

Näkymättömyyskone
Tonttulaan saapuu uusi tonttu. Hilda Häkkyrä palaa Amerikasta oltuaan siellä vaihto-oppilaana. Tuliainen aiheuttaa vaaratilanteen, jolloin kuvasta häviävät niin Joulupukki kuin Toljanterikin.

Viänänen rakastuu
Toljanteri tarvitsee Viänäsen apua tyynnytelläkseen Hildan tulisia tunteita.

Toljanteri sairastuu
Apua tarjotaan liiankin kanssa. Auttavatko Hildan Amerikan-keksinnöt vai löytyykö apu Lääkäri Letun rohdoista.

Hyvät tavat kaunistavat
Viänäsen raportti herättää Toljanterissa hätäännyksen. Onko tonttu toiminut hyvien tapojen mukaan? Koskaan ei ole myöhäistä parantaa tapojaan.

Uusi vuosi Tonttulassa
Toljanteri saa tehtäväkseen hoitaa Tonttulan ilotulituksen. Luvassa on siis iloja ja tulitusta.

Joulun loppu loppiainen
Joulu on ohi ja Tonttulassa valmistaudutaan kevääseen. Millainen on kevään tonttumuoti? Sen saa kokea Viänäne.

Näyttelijät

Tekijät 
 Tuotanto: YLE LAPSET 1999
 Käsikirjoitus: Annukka Kiuru
 Musiikki: Jarmo Nivala, Jukka Pääkkönen, Harri Tavinen ja Timo Väätänen
 Koreografia: Satu Siikanen
 Ohjaus: Olli Mononen
 Henkilöohjaus: Kunto Ojansivu
 Kuvaus: Ari Koski
 Äänitys: Antti Siren
 Naamiointi: Anu Leppäaho
 Puvustus: Eija-Riitta Alhainen
 Graafikko: Markku Lyytinen

Jaksot 

Vuoden 2018 uusintakierroksella ei esitetty jaksoa Uusi vuosi Tonttulassa sen sisällön liiallisen aikasitovuuden takia.

Lähteet

Aiheesta muualla 
 Yle Areena: Tonttu Toljanterin tarinoita

1990-luvun televisiosarjat
2000-vuosikymmenen televisiosarjat
2010-luvun televisiosarjat
Tonttu Toljanteri